|  |  |  |
| --- | --- | --- |
| Referat fra styremøte i fORSKERFORBUNDET VED oslomet | | |
|  |  | |
| Møteleder: | Inger-Lise Neslein (Fakultet for helsevitenskap) | |
|  | . | |
| Møtetid: | 12. november, kl. 14.30-17.00 | |
|  |  | |
|  |  | |
| Tilstede: | Erik Dahlgren (Fellesadministrasjonen), Silje Skuland (SVA), Bennedichte C.R. Olsen (Fakultet for samfunnsvitenskap), Anne-Catrine Wolden (Fakultet for lærerutdanning og internasjonale studier), Bjørn Ervik (Fellesadministrasjonen), Ismail Hassan (Fakultet for teknologi, kunst og design) | |
| Referent:  Forfall: | Arve Angen (Fellesadministrasjonen)  Nina Gram Garman (Fakultet for lærerutdanning og internasjonale studier), Audun Sanderud (Fakultet for Helsefag) | |
|  |  | |
| **Sak nr:** | **Sak:** | **Oppfølging,**  **ansvar, frist** |
| **1** | **Godkjenning av innkalling**  Innkallingen ble godkjent. |  |
| **2** | **Oppdatering vedrørende styreseminar i Berlin uke 47**  Vi er 13 påmeldte så langt. Vi har plass til flere, så alle kan prøve å få med seg noen. Fra Forskerforbundet sentralt stiller Stine Nordgren Johannessen. Hun deltar mandag og tirsdag. Vi har også avtalt møte med to representanter fra FFs søsterorganisasjon i Tyskland, GEW (Gewerkschaft Erziehung und Wissenschaft). De deltar på tirsdag. |  |
| **3** | **Oppfølging fra forrige styremøte**  Det digitale arkivet for forskerforbund-saker er nå opprettet i Teams. Alle styremedlemmene har fått tilgang. Erik har allerede lagt inn mange dokumenter. Hvis det er noen som savner noe der, gi beskjed til Arve eller Erik. |  |
| **4** | **Orientering om årets lønnsforhandlinger**  Forhandlingsdelegasjonen opplevde det som bra å ha å ha med de lokale tillitsvalgte i forhandlingene. Arbeidsgiver kuttet en god del krav. Vi lykkes ikke i forhold til stipendiatene. Få stipendiater er organisert. Hvordan kan vi gjøre noe for våre medlemmer som er stipendiater?  Det var diskusjon rundt arbeidet i forhandlingsdelegasjonen. Det er ting vi kan gjøre bedre.  Det bør være et styremøte i forkant av neste 2.5.1, som bare fokuserer på de kommende forhandlingene, slik at vi kan stille enda bedre forberedt.  Det var enighet i styret om å følge opp med egen evaluering av de lokale forhandlingene. |  |
| **5** | **Runde rundt bordet**  Det ble orientert om hva som skjer i klubbene, og fra siste sentrale idf-møte.  I IDF var det slik at rektor, til tross for våre (og andres) motforestillinger sto på sitt vedrørende sammenslåingen av Utdanningsutvalget og doktorgradsutvalget.  Ismail orienterte om at han er valgt inn i fakultetsstyret på TKD.  Bennedichte orienterte om budsjettsituasjon på SAM, og om uriktig bruk av åremål på SAM.  Det er ønskelig at alle styremedlemmer forsøker skaffe seg en oversikt over åremålsstillingene og hvor mange som har fått tilbud om retrettstilling på sitt fakultet/senter/sva, i perioden 2014-19.  På Fak. HV er det en omfattende omorganisering som står for døren. | Alle styremedlemmene |
| **6** | **IDF-saker**  Forhandlingssak  109/19 – Omdisponering av lokaler i P32, 7. etasje.  Forslag til vedtak er at arbeidet med omgjøring av seminarrom N070.105 ferdigstilles og gjøres klar for 20 stipendiater. Fakultet HV skal disponere alle arbeidsplassene. Dette er en endring fra forrige gang saken var oppe.  Styret mente dette ville føre til ytterligere utarming av Kjeller, siden stipendiater og veiledere blir flyttet derfra. Det vil også ha en effekt på støttetjenestene, som bibliotek.  Det vil også føre til at de faste ansatte i P32 mister rom, mens stipendiater får nytt eget rom.  Drøftingssak  110/19 – Faktorer for oppgaver i arbeidsplan.  Forslaget til vedtak er at tjenestemannsorganisasjonene stiller seg bak forslaget om hva som drøftes sentralt og lokalt, og at tjenestemannsorganisasjonene stiller seg bak forslaget om faktorer i arbeidsplanen.  Audun har sendt innspill til Erik på e-post om denne saken. Erik tar med seg det videre.  Vi må sammenligne dokumentene. Det har tilkommet noen endringer fra utvalgets arbeid som vi må være oppmerksom på. | Erik tar det opp i IDF  Erik tar det opp i idf |
| **7** | **OU-søknader 2020**  Inger-Lise orienterte om søknadene er sendt. Søknadsfristen var 1. november, og vi kan forvente svar på søknadene i løpet av desember. |  |
| **8** | **Eventuelt**  Erik orienterte om sak om kutt i språktilbudet til ansatte. Universitetsbiblioteket har ikke fått de midlene de trenger, og dermed vil det sannsynligvis bli kutt i norskundervisningen for ansatte med ikke-norsk bakgrunn.  Erik vil ta opp denne saken i idf. Det er beklagelig at våre nye utenlandske ansatte blir møtt på denne måten.  Neste styremøte er 3. desember | Erik tar det opp i idf |